C 184/76
FI
Euroopan unionin virallinen lehti
25.5.2023
4.2.4 On erittäin tärkeää ottaa huomioon suuret erot tasa-arvoelinten lukumäärässä, rakenteessa ja toimintatavoissa jäsenvaltioittain sekä kunnioittaa jäsenvaltioiden oikeuskehyksiä ja käytäntöjä.
Samalla on annettava takeet siitä, että syrjinnältä suojelun tasoa ei heikennetä esimerkiksi supistamalla tasa-arvoelimille nykyisin eri jäsenvaltioiden lainsäädännön nojalla kuuluvia toimivaltuuksia.
Eroja on myös siinä, miten työmarkkinaosapuolet ja kansalaisyhteiskunnan organisaatiot ovat mukana prosessissa, ja tämä on otettava huomioon (15).
4.2.5 ETSK toteaa, että tasa-arvoelinten oikeus osallistua oikeudenkäynteihin, joka on jo vahvistettu useissa jäsenvaltioissa, on olennaisen tärkeä yhtäläisen kohtelun periaatteiden paremman suojelun varmistamiseksi erityisesti tilanteissa, joissa uhreilla ei ole saatavillaan oikeussuojaa menettelyllisten tai taloudellisten esteiden vuoksi eivätkä he kykene olemaan yhteydessä työmarkkinaosapuoliin.
ETSK korostaa lisäksi, että voimassa olevien tasa-arvodirektiivien mukaisesti tasa-arvoelinten oikeudenkäyntivaltuudet eivät saa rajoittaa työmarkkinaosapuolten ja kansalaisyhteiskunnan organisaa­ tioiden toimivaltuuksia ja asiavaltuutta, vaan niiden tulee täydentää näitä jäsenvaltion kansallisessa lainsäädännössä asetettujen kriteerien mukaisesti (16).
Onkin erittäin tärkeää, että tasa-arvoelimet tekevät kansallisella tasolla yhteistyötä yleisten tuomioistuinten ja erikoistuneiden hallinto-oikeudellisten tuomioistuinten, kuten työtuomioistuinten, ja työmarkkinaosapuolten kanssa.
4.2.6 ETSK toteaa, että voimassa olevien yhdenvertaista kohtelua koskevien direktiivien mukaisten todistustaakkavel­ voitteiden täyttämiseksi kaikilla osapuolilla, joilla on oikeutettua etua panna vireille oikeudenkäynti syrjinnän uhrien puolesta tai tukena, kuten työmarkkinaosapuolet, tasa-arvoelimet ja kansalaisyhteiskunnan organisaatiot, on oltava oikeus tutustua todisteisiin.
Tutkintavaltuuksien käyttö tällaisessa menettelyssä ei saa vaikuttaa tuomioistuinten ja muiden julkisten valvontaelinten, kuten työsuojeluviranomaisten, tutkintavaltuuksiin ja tutkinnan riippumattomuuteen.
4.2.7 ETSK:n mielestä tässä tarkasteltavissa kahdessa ehdotuksessa olisi keskityttävä enemmän ihmiskeskeiseen lähestymistapaan väkivallan tai syrjinnän uhreja kohtaan.
Valituksen tekijöille olisikin varmistettava riittävä suojelu, jotta vältytään vaikenemiselta seurauksien pelossa.
Uhrille olisi taattava tähän kohdistuneesta rikoksesta oikeasuhteinen ja riittävä korvaus, ja rikoksentekijöitä olisi rangaistava.
Seuraamusten, joihin saattaa kuulua korvausten maksaminen uhrille, on oltava tehokkaita, oikeasuhteisia ja varoittavia direktiivin 2000/78/EY (17) 17 artiklan mukaisesti.
4.3 Tietoisuuden lisääminen 4.3.1 ETSK pitää myönteisenä huomion kiinnittämistä tietoisuuden lisäämiseen ja korostaa, että jäsenvaltioiden ja tasa-arvoelinten on tärkeää tehostaa tähän liittyviä toimia muun muassa tukemalla järjestäytynyttä kansalaisyhteiskuntaa syrjinnän ehkäisemiseksi ja tasa-arvon luomiseksi.
ETSK ehdottaa, että Euroopan komissio laatii ja rahoittaa tiedotuskampanjoita EU:n kansalaisten oikeuksista ja monimuotoisuuden kunnioittamisesta.
Jäsenvaltioiden tasa-arvoelimet voisivat toteuttaa niitä yhdessä kansalaisyhteiskunnan organisaatioiden ja työmarkkinaosapuolten kanssa, ja ne voitaisiin mukauttaa paikallisiin tarpeisiin.
Erityishuomiota olisi kiinnitettävä haavoittuvimpiin ryhmiin, ja olisi suunniteltava ja kohdennettava erityiskampanjoita lapsille ja kouluikäisille nuorille pienestä pitäen.
4.3.2 ETSK kehottaa painokkaasti ottamaan työmarkkinaosapuolet ja kansalaisyhteiskunnan organisaatiot mukaan tiedotuskampanjoiden valmisteluun, toteuttamiseen ja levittämiseen.
Kyseisten organisaatioiden näkemykset voivat edistää kampanjoiden tavoittavuutta ja tehokkuutta ja tuoda haavoittuvimpien ryhmien äänen kuuluviin.
4.4 Tietojen keruu 4.4.1 Tasa-arvoelimillä on tärkeä rooli tietojen keräämisessä laajemminkin kuin vain niiden omaan työhön liittyvien tietojen osalta.
Direktiiveissä pannaan tämä merkille ja muun muassa annetaan tasa-arvoelimille pääsy julkisten ja yksityisten tahojen, kuten viranomaisten, ammattiliittojen, yritysten ja kansalaisyhteiskunnan organisaatioiden keräämiin tilastoihin.
Tilastotietoihin ei saisi sisältyä henkilötietoja, ja niiden keräämisestä asianomaisille tahoille koituva
(15)
(16)
(17)
Kysymyksistä, jotka liittyvät kaikkien niiden osapuolten asiavaltuuteen, joilla on oikeutettu etu panna vireille syrjimättömyys­ menettely EU:n tasa-arvodirektiivien nojalla, kuten ammattiliitot, työnantajajärjestöt, tasa-arvoelimet ja kansalaisyhteiskunnan organisaatiot, säädetään voimassa olevissa EU:n tasa-arvodirektiiveissä ja erityisesti työtä koskevista yleisistä puitteista annetun direktiivin (direktiivi 2000/78/EY) 9 artiklan 2 kohdassa ja työelämän yleisen tasa-arvodirektiivin (direktiivi 2006/54/EY) 17 artiklan 2 kohdassa.
Direktiiviehdotuksen COM(2022) 688 final johdanto-osan 34 kappaleessa ja direktiiviehdotuksen COM(2022) 689 final johdanto-osan 35 kappaleessa todetaan, että ehdotetut asiavaltuutta koskevat säännökset eivät muuta työmarkkinaosapuolten ja kansalaisyhteiskunnan organisaatioiden asemaa, valtuuksia tai tehtäviä niiden osallistuessa oikeudenkäynteihin syrjinnän vastaisen lainsäädännön mukaisten velvoitteiden täytäntöön panemiseksi.
EYVL L 303, 2.12.2000, s. 16.